หุ้นดาวโจนส์ปิดพุ่ง 152.29 จุด
ดัชนีดาวโจนส์ตลาดหุ้นนิวยอร์กปิดพุ่งขึ้น152.29 จุดที่ 14,719.46 จุด ขานรับผลประกอบการ-ข้อมูลเศรษฐกิจ
24 เม.ย. 2556

ดัชนีดาวโจนส์ตลาดหุ้นนิวยอร์กปิดพุ่งขึ้น152.29 จุดที่ 14,719.46 จุด ขานรับผลประกอบการ-ข้อมูลเศรษฐกิจ
ดัชนีเฉลี่ยอุตสาหกรรมดาวโจนส์ปิดพุ่ง 152.29 จุด หรือ 1.05% แตะที่ 14,719.46 จุด ดัชนี S&amp;P 500 ปิดบวก 16.28 จุด  หรือ 1.04% แตะที่ 1,578.78 จุด และดัชนี Nasdaq ปิดบวก 35.78 จุด หรือ 1.11% แตะที่ 3,269.33 จุด
ตลาดหุ้นนิวยอร์กปิดทะยานขึ้นหลังจากกระทรวงพาณิชย์ของสหรัฐรายงานว่า ยอดขายบ้านใหม่ในประเทศดีดตัวขึ้น 1.5% สู่ระดับ 417,000 ยูนิตในเดือนมี.ค. หลังจากที่ลดลงแตะ 411,000 ยูนิตในเดือนก.พ. และเมื่อเทียบกับเดือนมี.ค.ของปีที่แล้ว ยอดขายบ้านใหม่พุ่งขึ้น 18.5% ข้อมูลดังกล่าวแสดงให้เห็นว่า ตลาดที่อยู่อาศัยของสหรัฐยังคงฟื้นตัวอย่างต่อเนื่อง
ขณะที่สำนักงานเงินกู้เพื่อที่อยู่อาศัยของรัฐบาลกลางสหรัฐ (FHFA) รายงานว่า ราคาบ้านในสหรัฐยังคงอยู่ในช่วงขาขึ้นในเดือนก.พ. โดยดัชนีราคาบ้านรายเดือนของ FHFA แสดงให้เห็นว่า ราคาบ้านในเดือนก.พ. สูงขึ้น 0.7% จากเดือนก่อนหน้า
นอกเหนือจากข้อมูลเศรษฐกิจที่แข็งแกร่งแล้ว ตลาดยังได้รับแรงหนุนจากผลประกอบการที่สดใสของบริษัทเอกชน